CELEX: 32009R0910
Language: et
Date: 2009-09-29 00:00:00
Title: Komisjoni määrus (EÜ) nr 910/2009, 29. september 2009 , valmistise Saccharomyces cerevisiae CNCM I-1077 uue kasutusviisi lubamise kohta hobuste söödalisandina (loa omanik Lallemand SAS) (EMPs kohaldatav tekst)

30.9.2009   
            
            
               ET
            
            
               Euroopa Liidu Teataja
            
            
               L 257/7
            
         
      KOMISJONI MÄÄRUS (EÜ) nr 910/2009,
   29. september 2009,
   valmistise Saccharomyces cerevisiae CNCM I-1077 uue kasutusviisi lubamise kohta hobuste söödalisandina (loa omanik Lallemand SAS)
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Käesoleva määrusega lubatakse valmistise Saccharomyces cerevisiae CNCM I-1077 uus kasutusviis hobuste söödalisandina.
            
         
               (3)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (4)
            
            
               Euroopa Toiduohutusamet (edaspidi „amet”) viis läbi riskihindamise kooskõlas määruse (EÜ) nr 1831/2003 artikli 8 lõikega 3.
            
         
               (5)
            
            
               Taotlus käsitleb preparaadi Saccharomyces cerevisiae CNCM I-1077 uue kasutusviisi lubamist hobuste söödalisandina, mis liigitatakse söödalisandite kategooriasse „zootehnilised lisandid”.
            
         
               (6)
            
            
               Kõnealust valmistist lubati komisjoni määrusega (EÜ) nr 226/2007 (2) kasutada kümme aastat lüpsikitsede ja lüpsilammaste söödas ning komisjoni määrusega (EÜ) nr 1293/2008 (3) kümme aastat lammaste söödas.
            
         
               (7)
            
            
               On esitatud uued andmed, millega toetatakse loa taotlemist hobuste puhul. Amet otsustas oma 12. septembri 2006. aasta (4) ja 1. aprilli 2009. aasta (5) arvamustes, et Saccharomyces cerevisiae CNCM I-1077 ei mõju kahjulikult loomade ja inimeste tervisele ega keskkonnale ning et valmistise kasutamine võib märkimisväärselt soodustada kiudainete seedimist. Ameti arvates ei ole vajadust turustamisjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (8)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (9)
            
            
               Käesolevas määruses ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 64, 2.3.2007, lk 26.
   
      (3)  ELT L 340, 19.12.2008, lk 38.
   
      (4)  EFSA Teataja (2006) 385, lk 1.
   
      (5)  EFSA Teataja (2009) 1040, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU/kg täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a1711
               
               
                  LALLEMAND SAS
               
               
                  
                     Saccharomyces cerevisiae CNCM I-1077
               
               
                  
                               
                           
                           
                              Söödalisandi koostis
                              
                                           
                                       
                                       
                                          tahkel kujul:
                                          Eluvõimelistest kuivatatud rakkudest tehtud valmistis Saccharomyces cerevisiae CNCM I-1077, mille tagatud miinimumkontsentratsioon on 2 × 1010 CFU/g.
                                       
                                    
                                           
                                       
                                       
                                          Kaetud kujul:
                                          Eluvõimelistest kuivatatud rakkudest tehtud valmistis Saccharomyces cerevisiae CNCM I-1077, mille tagatud miinimumkontsentratsioon on 1 × 1010 CFU/g
                                       
                                    
                        
                               
                           
                           
                              Toimeaine kirjeldus:
                              
                                 Saccharomyces cerevisiae CNCM I-1077: 80 % eluvõimelisi kuivatatud rakke ja 14 % eluvõimetuid rakke.
                           
                        
                               
                           
                           
                              Analüüsimeetod (1):
                              Süviskülvimeetod ja molekulaarne tuvastamine (PCR).
                           
                        
               
                  hobused
               
               
                  —
               
               
                  3,0 × 109
                  
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kaetud kujul kasutada ainult koos granuleeritud söödaga.
                           
                        
                              3.
                           
                           
                              Kui toodet käsitsetakse või segatakse suletud ruumis ning segisti ei ole varustatud ventilatsioonisüsteemiga, tuleb segamisel kasutada kaitseprille ja -maski.
                           
                        
               
                  20.10.2019
               
            
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives